wannaphong/clean_thaiwikipedia huggingface dataset:
# ปูเวร์โตปรินเซซา
นครปูเวร์โตปรินเซซา (;) เป็นนครหนาแน่นแห่งหนึ่งในประเทศฟิลิปปินส์ ในปี ค.ศ. 2015 มีประชากร 255,116  คน ตั้งอยู่ในจังหวัดปาลาวัน และเป็นนครที่อยู่ทางตะวันตกสุดของประเทศ นครแห่งนี้เป็นนครอิสระ แม้ว่าจะเป็นที่ตั้งของหน่วยงานราชการหลายแห่ง แต่ตัวนครก็ไม่ได้อยู่ในการควบคุมของจังหวัด

ปูเวร์โตปรินเซซาเป็นนครที่ความหนาแน่นน้อยที่สุดของประเทศ แต่เป็นนครที่มีพื้นที่มากเป็นอันดับที่สอง  รองจากนครดาเบา ปูเวร์โตปรินเซซาเป็นที่ตั้งของหน่วยบัญชาการตะวันตก

ปัจจุบัน ปูเวร์โตปรินเซซาเป็นเมืองท่องเที่ยวที่ได้รับความนิยม มีรีสอร์ตและร้านอาหารทะเลหลายแห่ง ได้รับการยกย่องว่าเป็นนครที่สะอาดที่สุดของประเทศ

 ภูมิศาสตร์ 
ตั้งอยู่ทางตอนกลางของเกาะปาลาวัน ติดกับทะเลซูลูทางทิศตะวันออก ติดกับทะเลจีนใต้ทางทิศตะวันตก ติดกับเทศบาลซันบีเซนเตและโรซัสทางทิศเหนือ และติดกับเทศบาลอาโบร์ลันทางทิศใต้ อยู่ห่างจากมะนิลา , ห่างจากเกาะปาไนย์  และห่างจากซัมบวงกาซิตี 

 ภูมิอากาศ 

 การขนส่ง 
thumb|

 ทางอากาศ 
ท่าอากาศยานนานาชาติปูเวร์โตปรินเซซาตั้งอยู่ในตัวเมือง ให้บริการเที่ยวบินไปยังมะนิลา, เซบูซิตี, ดาเบา, อีโลอีโลซิตี และคลาร์ก นอกจากนี้ให้บริการเที่ยวบินภายในเกาะอีกด้วย

 ทางทะเล 
ท่าเรือปูเวร์โตปรินเซซา ให้บริการเรือข้ามฟากไปยังคูโย, มะนิลา, โคโรน และอีโลอีโล

 ทางบก 
การขนส่งทางบกที่สำคัญ ได้แก่ รถสามล้อเครื่อง, รถจี๊ปนีย์, รถตู้เช่า และรถแท็กซี่ (ให้บริการตั้งแต่เดือนเมษายน ค.ศ. 2015) และมีรถโดยสารภายในจังหวัด ให้บริการที่สถานีขนส่งซันโฮเซ ห่างจากตัวเมืองไปทางทิศเหนือ 7 กิโลเมตร

 เมืองพี่น้องและเมืองฝาแฝด 
  ซานเตียโก, ฟิลิปปินส์
  เกซอนซิตี, ฟิลิปปินส์
  โกตากีนาบาลู, รัฐซาบะฮ์, มาเลเซีย
  ซินจู๋, ไต้หวัน
  จายาปูรา, จังหวัดปาปัว, อินโดนีเซีย
  เมาอี, รัฐฮาวาย, สหรัฐ
# สวนสนามเยอรมัน–โซเวียตในเบรสต์-ลีตอฟสค์
thumb|รถถังของโซเวียตเคลื่อนที่และทหารเยอรมันขับรถมอเตอร์ไซค์
thumb|เจ้าหน้าที่ของฝ่ายเยอรมัน-โซเวียตที่ได้เข้าร่วมพิธีเดินสวนสนามทางทหาร: พลเอกทหารราบ Mauritz von Wiktorin (ซ้าย), นายพลแห่งพลรถถัง ไฮนซ์ กูเดเรียน (กลาง) และ คอมบริค Semyon Krivoshein (ขวา)
พิธีสวนสนามกองทัพเยอรมัน–โซเวียตในเบรสต์-ลีตอฟสค์ (,) หมายถึงพิธีทางทหารที่ถูกจัดขึ้นอย่างเป็นทางการโดยกองกำลังทหารของนาซีเยอรมนีและสหภาพโซเวียต เมื่อวันที่ 22 กันยายน ค.ศ. 1939 ในช่วงระหว่างการบุกครองโปแลนด์ ในเมืองเบรสต์-ลีตอฟสค์ (เมื่อในสมัยสาธารณรัฐโปแลนด์ที่สอง ปัจจุบันเมืองเบรสต์อยู่ในเบลารุส) มันเป็นเครื่องหมายในการถอนกำลังของเยอรมันไปยังเส้นแบ่งเขตดินแดนตามที่ได้ตกลงกันเอาไว้ก่อนหน้านี้และส่งมอบเมืองและป้อมปราการของตนที่ยึดมาได้มอบให้แก่กองทัพแดงแห่งสหภาพโซเวียต
# เกรย์ (หน่วยวัด)
เกรย์  (, สัญลักษณ์: Gy) เป็นหน่วยอนุพันธ์เอสไอสำหรับใช้วัดปริมาณการแผ่รังสีไอออไนซ์ (ionising radiation) และปริมาณการดูดซับพลังงานจากโฟตอนโดยอิเล็กตรอน  หนึ่งเกรย์มีค่าเท่ากับปริมาณพลังงานหนึ่งจูลที่ถูกดูดซับในสสารมวลหนึ่งกิโลกรัม ตั้งชื่อตามหลุยส์ ฮาโรลด์ เกรย์ นักฟิสิกส์ชาวอังกฤษ และเริ่มใช้เมื่อ พ.ศ. 2518

ในระบบซีจีเอส ปริมาณการดูดซับพลังงานวัดในหน่วยแร็ด (rad) โดยที่ 1 rad มีค่าเท่ากับ 0.01 Gy หน่วยแร็ดนิยมใช้มากในสหรัฐอเมริกาแม้ว่าสถาบันแห่งชาติว่าด้วยมาตรฐานและเทคโนโลยี (NIST) จะขอร้องให้เลิกใช้เด็ดขาดก็ตาม

 นิยาม 
การดูดซับพลังงานจากกัมมันตภาพ หนึ่งเกรย์ มีค่าเท่ากับพลังงานหนึ่งจูล ที่ถูกดูดซับไว้ในสสารมวลหนึ่งกิโลกรัม เขียนเป็นหน่วยฐานได้ดังนี้

คณะกรรมการระหว่างชาติว่าด้วยการชั่งตวงวัด ระบุไว้ว่า เพื่อให้การจำแนกระหว่างปริมาณรังสีดูดซับ D และปริมาณรังสีสมมูล H เป็นไปได้สะดวกปราศจากความสับสนนั้น สมควรให้มีชื่อหน่วยที่เหมาะสม คือ เกรย์ แทนปริมาณพลังงานที่ถูกดูดซับจริง และซีเวอร์ต แทนพลังงานที่ถูกดูดซับเทียบเท่า ทั้งสองหน่วยเขียนได้เป็นจูลต่อกิโลกรัม

 ปริมาณอันเกี่ยวเนื่องกับการแผ่รังสี 
thumb|400px|Graphic showing relationships between radioactivity and detected ionizing radiation
ตารางต่อไปนี้แสดงความสัมพันธ์ระหว่างปริมาณต่าง ๆ ที่เกี่ยวกับการแผ่รังสี ทั้งที่เป็นหน่วยเอสไอและไม่เป็น
# ซูซานน่า เรโนล
สุริศา ซูซานน่า เรโนล  (เกิด 17 กุมภาพันธ์ พ.ศ. 2535) เป็นนางแบบและนักแสดงลูกเสี้ยวไทย-อเมริกัน-ฝรั่งเศส อดีตนักแสดงค่าย บรอดคาซท์ ไทย เทเลวิชั่น สถานีโทรทัศน์ไทยทีวีสีช่อง 3 ปัจจุบันเป็นนักแสดงอิสระ

 ประวัติ 
สุริศา ซูซานน่า เรโนล มีชื่อเล่นว่า ซูริ เป็นลูกเสี้ยวไทย-อเมริกัน-ฝรั่งเศส เธอเกิดและโตที่อำเภอเมือง จังหวัดภูเก็ต จบการศึกษาระดับระดับปริญญาตรี คณะบริหารธุรกิจเปิดประวัติ ซูริ-ซูซานน่า หรือ คลาร่า บุพเพสันนิวาส บัณฑิตสาวสวยจากรั้วอัสสัมชัญ มหาวิทยาลัยอัสสัมชัญ โดยสุริศาเป็นนักศึกษาทุนและมีผลการเรียนดีเด่นเปิดประวัติ ซูริ-ซูซานน่า หรือ คลาร่า บุพเพสันนิวาส บัณฑิตสาวสวยจากรั้วอัสสัมชัญเปิดประวัติ ซูริ-ซูซานน่า หรือ คลาร่า บุพเพสันนิวาส บัณฑิตสาวสวยจากรั้วอัสสัมชัญ

 การประกวด 
ในปี 2567 สุริศาได้เป็นตัวแทนจังหวัดภูเก็ต (MUT17) เข้าร่วมประกวดมิสยูนิเวิร์สไทยแลนด์ 2567 โดยสุริศาได้รับตำแหน่งรองชนะเลิศอันดับ 1

 ชีวิตในวงการบันเทิง 

สุริศาเริ่มเข้าสู่วงการบันเทิงด้วยการเป็นนางแบบโฆษณา และได้เข้ามาเป็นนักแสดงในช่อง 3 โดยเริ่มจากการเป็นนักแสดงรับเชิญในละครหลายเรื่องและเริ่มเป็นที่รู้จักมากขึ้น ด้วยการรับบทเป็น คลาร่า ในละครเรื่อง บุพเพสันนิวาส (ออกอากาศ พ.ศ. 2561) 

 ผลงาน 
 ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

| rowspan = "1" align = "center"| 2558 ||align = "center"| สะใภ้จ้าว || โสภาพรรณ (รับเชิญ)
|-
| rowspan = "1" align = "center"| 2559 ||align = "center"| คงกระพันนารี || ริญ (รับเชิญ)
|-
| rowspan = "1" align = "center"| 2560 ||align = "center"| ลูบคมกามเทพ || เคท
|-
| rowspan = "1" align = "center"| 2561 ||align = "center"| บุพเพสันนิวาส || คลาร่า (รับเชิญ)
|-
| rowspan = "1" align = "center"| 2562 ||align = "center"| เพลิงรักเพลิงแค้น || แจ๊กกี้ (รับเชิญ)
|-
| rowspan = "1" align = "center"| 2565 ||align = "center"| สายลับลิปกลอส || ศรุตา
|-
|}

 ละครโทรทัศน์ทั้งหมดด้านล่างนี้ออกอากาศทางช่องวัน 31

|rowspan="3" align = "center"| 2562 ||align = "center"| รักไม่ลืม || เกวลิน วัชรโภคิน (ทราย)
|-
|align = "center"| ภาตุฆาต || ม.ล.ภรณี ศักดิศร
|-
|align = "center"| 4 เทพผู้พิทักษ์ || กวินตรา (มิ้นท์, เทพอัคคี)
|-
|rowspan="2" align = "center"| 2564 ||align = "center"| เล่ห์ลวง || น้ำ (รับเชิญ)
|-
|align = "center"| วานวาสนา || สุภาวดี
|-
|rowspan="2" align = "center"| 2565 ||align = "center"| ฟ้าเพียงดิน || เรืองรอง ศักดาฤทธิ์ (เรือง) 
|-
|align = "center"| วิวาห์ฟ้าแล่บ || พราว วงศ์ฤกษ์ไพศาล
|-
|rowspan="2" align="center"| 2566 ||align = "center"| รักนี้ต้องเจียระไน || พราวตะวัน
|-
|align="center"| บุหงาส่าหรี || ปานตา
|-
|}

 ซีรีส์/ซิทคอม 

| rowspan = "1" | 2561 || เรื่อง ลับ หลัง || ||  จิงจัง || 
|-
|}

 ภาพยนตร์ 

| rowspan = "1" | 2562 || The Real Ghosts  ช่องส่องผี||  ณิชา
|-
|}
# วรตราชัปเปรุมาฬโกยิล (กาญจิปุรัม)
วรตราชัปเปรุมาฬโกยิล  หรือ วราธราชาเปรูมลมนเทียร  เป็นโบสถ์พราหมณ์ที่สร้างอุทิศแด่พระวิษณุ ตั้งอยู่ในเมืองกาญจิปุรัม รัฐทมิฬนาฑู ประเทศอินเดีย เป็นหนึ่งใน 108 ทิพยเทสัม หรือเทวสถานพระวิษณุทั้ง 108 แห่งที่อาฬวารทั้งสิบสองเคยเสด็จเยือนHindu Pilgrimage: A Journey Through the Holy Places of Hindus All Over India. Sunita Pant Bansal. page 82 เทวสถานตั้งอยู่ในย่านชานเมืองของกาญจิปุรัมซึ่งมีเทวสถานพระวิษณุตั้งอยู่อีกหลายแห่ง เชื่อกันว่า รามานุชะ ปราชญ์ฮินดูไวษณวะที่ยิ่งใหญ่ที่สุดองค์หนึ่งของปรัชญาวิษิศตทไวตะ เคยอาศัยอยู่ที่เทวาลัยแห่งนี้
# อันเรียลเอนจิน
อันเรียลเอนจิน  เป็นเกมเอนจินที่พัฒนาขึ้นโดยบริษัท Epic Games ของสหรัฐ เปิดตัวครั้งแรกในปีค.ศ. 1998 บนเกม Unreal แม้ว่าเกมนี้จะถูกพัฒนามาสำหรับเกมยิงมุมมองบุคคลที่หนึ่ง แต่เกมเอนจินนี้ก็ประสบความสำเร็จกับแนวเกมอื่นๆด้วย อาทิ เกมแนวลอบฆ่า (stealth), เกมต่อสู้ (fighting), เกมออนไลน์แบบเล่นตามบทบาท (MMORPG) และเกมเล่นตามบทบาท (RPG) เกมเอนจินนี้ใช้ภาษา C++ ซึ่งเป็นภาษาที่สะดวกและถูกใช้งานอย่างแพร่หลายโดยนักพัฒนาเกมในปัจจุบัน อันเรียลเอนจินได้รับรางวัลมากมาย รวมถึงรางวัลจากบันทึกสถิติโลกกินเนสส์ว่าเป็น "เกมเอนจินที่ประสบความสำเร็จสูงสุด"

อันเรียลเอนจินรุ่นปัจจุบัน คือ Unreal Engine 5 ที่ถูกปล่อยให้ใช้งานในปี 2021 รุ่นที่สี่นี้ถูกออกแบบมาสำหรับ Microsoft Windows, macOS, Linux, SteamOS, HTML5, iOS, Android, นินเท็นโดสวิตช์, เพลย์สเตชัน 4 และ เพลย์สเตชัน 5, เอกซ์บอกซ์วัน, Magic Leap One ตลอดจนอุปกรณ์เวอร์ชวลเรียลลิตี
# คูลอมบ์
คูลอมบ์ (ย่อ: C)ในวงการวิทยาศาสตร์ (และสำนักวิทยาศาสตร์ ราชบัณฑิตยสภา) นิยมใช้ คูลอมบ์ แบบภาษาอังกฤษ ไม่นิยมอ่าน กูลง แบบภาษาฝรั่งเศส โปรดดู พจนานุกรมศัพท์เทคโนโลยีสารสนเทศฉบับราชบัณฑิตยสภา  คลังคำศัพท์ไทย ของ สวทช. และเอกสารวิชาการอื่นประกอบ เป็นหน่วยวัดประจุไฟฟ้าในระบบหน่วยระหว่างประเทศ ตั้งชื่อตามชาร์ล-โอกุสแต็ง เดอ กูลงหลักการเขียนคำทับศัพท์ภาษาฝรั่งเศสของราชบัณฑิตยสภา โดยสำนักศิลปศาสตร์ ฉบับ พ.ศ. 2554 และ 2535 ถอดรูปตรงกัน นักฟิสิกส์ชาวฝรั่งเศส สำนักงานชั่งตวงวัดระหว่างประเทศให้คำนิยามไว้ว่า หนึ่งคูลอมบ์ คือ ปริมาณประจุไฟฟ้าที่เกิดจากกระแสไฟฟ้าหนึ่งแอมแปร์คูณด้วยเวลาหนึ่งวินาที 

นอกจากนี้ หนึ่งคูลอมบ์ยังหมายถึงประจุไฟฟ้าที่สะสมในตัวเก็บประจุซึ่งมีความจุ 1 ฟารัด และวางต่อคร่อมความต่างศักย์ 1 โวลต์

ปริมาณประจุไฟฟ้า 1 C มีค่าเท่ากับจำนวนโปรตอน  ตัว หรือ  mol ส่วน  −1 C มีค่าเท่ากับจำนวนอิเล็กตรอน  ตัว

 นิยาม 
ระบบหน่วยระหว่างประเทศให้นิยามของหน่วยคูลอมบ์ไว้ว่าเป็นจำนวนประจุสะสมเนื่องจากกระแสไฟฟ้า 1 แอมแปร์ใน 1 วินาที หรือ  1 C = 1 A × 1 s. โดยที่ 1 วินาที มีความสัมพันธ์กับความถี่ของการแผ่รังสีแม่เหล็กไฟฟ้าจากอะตอมซีเซียม และกระแสไฟฟ้า 1 แอมแปร์ นิยามตามแรงระหว่างแท่งลวดที่มีกระแสไหลผ่าน ตามกฎแรงของแอมแปร์ (Ampère's force law)

 การแปลงหน่วยและข้อควรรู้ 
 หนึ่งคูลอมบ์เป็นขนาดของประจุไฟฟ้า คิดเป็นจำนวนโปรตอนหรืออิเล็กตรอนอย่างหนึ่งอย่างใด  ตัว อนึ่งค่า  คือส่วนกลับของประจุมูลฐานหรือประจุต่อโปรตอน/อิเล็กตรอนหนึ่งตัว ซึ่งมีค่า 
 ปริมาณประจุไฟฟ้าต่อสสารหนึ่งโมล (ซึ่งมีปริมาณอนุภาคเท่ากับ 6.022 ตัว หรือเท่ากับเลขอาโวกาโดร) คือค่าคงตัวของฟาราเดย์ มีค่าเท่ากับ เทียบเท่ากับอนุภาค 1.036 × NA  ตัว โดย NA เป็นเลขอาโวกาโดร
 หนึ่งแอมแปร์-ชั่วโมง เท่ากับ 3600 C ∴ 1 mA⋅h = 3.6 C.
 หนึ่งสแตตคูลอมบ์ (statC) ซึ่งเป็นหน่วยประจุไฟฟ้าในระบบซีจีเอส มีค่าเท่ากับ 3.3356 C หรือประมาณหนึ่งในสามของนาโนคูลอมบ์
 ไฟฟ้าสถิตจากการถูวัตถุด้วยกันมีค่าเพียงระดับไมโครคูลอมบ์
 ปริมาณประจุไฟฟ้าอันเนื่องมาจากสายฟ้ามีค่าประมาณ 15 C บางทีอาจสูงได้ถึง 350 C Hasbrouck, Richard. Mitigating Lightning Hazards, Science & Technology Review May 1996. Retrieved on 2009-04-26.
 ปริมาณประจุไฟฟ้าที่จ่ายจากแบตเตอรี่แอลคาไลน์ขนาด AA มีค่าประมาณ 5 kC = 5000 C ≈ 1400 mA⋅h, "The capacity range of an AA battery is typically from 1100–2200 mAh."

 หมายเหตุ
# วิทยาต่อมไร้ท่อ
วิทยาต่อมไร้ท่อ (มาจากภาษากรีกโบราณ ἔνδον, endon, "ภายใน"; κρίνω, krīnō, "แยก"; และ -λογία, -logia) เป็นสาขาหนึ่งของชีววิทยาและแพทยศาสตร์ว่าด้วยระบบต่อมไร้ท่อ โรคของระบบต่อมไร้ท่อ และการหลั่งสิ่งที่เรียก ฮอร์โมน นอกจากนี้ยังศึกษาบูรณาการและการเจริญ การเพิ่มจำนวน การเติบโตและการเปลี่ยนไปทำหน้าที่เฉพาะ (differentiation) และกัมมันตภาพทางจิตวิทยาหรือพฤติกรรมของเมแทบอลิซึม การเจริญเติบโต การทำหน้าที่ของเนื้อเยื่อ การหลับ การย่อย การหายใจ การขับถ่าย อารมณ์ ความเครียด การหลั่งน้ำนม การเคลื่อนไหว การสืบพันธุ์และการรับรู้สัมผัสที่เกิดจากฮอร์โมน สาขาเฉพาะทางได้แก่ วิทยาต่อมไร้ท่อพฤติกรรมและวิทยาต่อมไร้ท่อเปรียบเทียบ

ระบบต่อมไร้ท่อประกอบด้วยหลายต่อมในส่วนต่าง ๆ ของร่างกาย ซึ่งหลั่งฮอร์โมนเข้าสู่กระแสเลือดโดยตรงโดยไม่ผ่านระบบท่อ ฮอร์โมนมีหน้าที่และกลไกการออกฤทธิ์หลายอย่าง ฮอร์โมนชนิดหนึ่งมีผลหลายอย่างต่ออวัยวะเป้าหมาย และในทางกลับกันอวัยวะเป้าหมายหนึ่งอาจได้รับผลจากฮอร์โมนมากกว่าหนึ่งชนิด
# ทางหลวงสหรัฐหมายเลข 8
ทางหลวงสหรัฐหมายเลข 8  เป็นทางหลวงสหรัฐสายหนึ่งที่พาดผ่านในแนวตะวันออก–ตะวันตกด้วยระยะทาง  เส้นทางส่วนใหญ่อยู่ในรัฐวิสคอนซิน เชื่อมต่อจากอินเตอร์สเตต 35 ในเมืองฟอเรสต์เลก รัฐมินนิโซตา ถึงทางหลวงสหรัฐหมายเลข 2 ที่เมืองนอร์เวย์ ในคาบสมุทรตอนเหนือของรัฐมิชิแกน ใกล้กับพรมแดนรัฐวิสคอนซิน ลักษณะเส้นทางส่วนใหญ่เป็นทางเดี่ยว ยกเว้นในช่วงสั้น ๆ ที่มีลักษณะเป็นฟรีเวย์ในรัฐมินนิโซตา ได้แก่ บริเวณเมืองฟอเรสต์เลก และในรัฐวิสคอนซิน ได้แก่ บริเวณสะพานข้ามแม่น้ำเซนต์ครอย และบริเวณเมืองไรน์แลนเดอร์ ทางหลวงสายนี้กำกับดูแลโดยกรมการขนส่งรัฐมินนิโซตา รัฐวิสคอนซิน และรัฐมิชิแกน

มีการกำหนดหมายเลขทางหลวงสายนี้เมื่อวันที่ 11 พฤศจิกายน ค.ศ. 1926 พร้อมกันกับทางหลวงสหรัฐทุกสาย ในเวลานั้น ทางหลวงสายนี้มีเส้นทางระหว่างเมืองฟอเรสต์เลก รัฐมินนิโซตา สิ้นสุดที่เมืองเพมไบน์ รัฐวิสคอนซิน และมีแผนต่อเส้นทางถึงเมืองพาวเวอส์ รัฐมิชิแกน ตั้งแต่นั้นมาก็มีการเปลี่ยนแปลงเส้นทางหลายครั้ง โดยเคยมีการเปลี่ยนปลายทิศตะวันตกของทางหลวงไปยังมินนีแอโพลิส ก่อนที่จะเปลี่ยนให้กลับมาสิ้นสุดที่เมืองฟอเรสต์เลกแทน ส่วนปลายทิศตะวันออกก็ได้เปลี่ยนจากแผนที่วางไว้ว่าจะสิ้นสุดที่เมืองพาวเวอส์ มาเป็นที่เมืองนอร์เวย์แทน

 ระเบียงภาพ
# ทางหลวงสหรัฐหมายเลข 13
ทางหลวงสหรัฐหมายเลข 13  เป็นทางหลวงสหรัฐแนวเหนือ–ใต้ ก่อตั้งขึ้นในปี ค.ศ. 1926 มีระยะทาง  มีเส้นทางจากอินเตอร์สเตต 95 ตอนเหนือของเมืองเฟย์เอตต์วิลล์ รัฐแคลิฟอร์เนีย ถึงโบโรมอร์ริสวิลล์ ชานเมืองทางตะวันออกเฉียงเหนือของเมืองฟิลาเดลเฟีย รัฐเพนซิลเวเนีย ทางหลวงเส้นนี้ผ่านทั้งหมด 5 รัฐ ส่วนใหญ่อยู่ในเขตที่ราบชายฝั่งแอตแลนติก มีเส้นทางขนานกับชายฝั่งมหาสมุทรแอตแลนติก และใกล้ชายฝั่งมากกว่าทางหลวงสหรัฐหมายเลข 1 เส้นทางส่วนใหญ่อยู่ในพื้นที่ชนบท ยกเว้นในพื้นที่แฮมป์ตันโรดส์ และบริเวณปลายทิศเหนือของทางหลวงในรัฐเดลาแวร์และรัฐเพนซิลเวเนีย นอกจากนี้ทางหลวงเส้นนี้ยังเป็นทางหลวงสายสำคัญในคาบสมุทรเดลมาร์วา และมีเส้นทางผ่านสะพานและอุโมงค์อ่าวเชซาพีกเพื่อเชื่อมต่อไปยังรัฐเวอร์จีเนีย

 ระเบียงภาพ
# กินหวุ่นมินจี
กินหวุ่นมินจี อูกาวง์ (, 3 กุมภาพันธ์ 1822 — 30 มิถุนายน 1908) อัครมหาเสนาบดีในช่วงรัชสมัย พระเจ้ามินดงและพระเจ้าธีบอ ซึ่งมีบทบาทสำคัญในการผลัดดันให้พม่ามีการปกครองแบบระบอบประชาธิปไตยมากขึ้น เขาและอีกหลายคนจึงถูกกล่าวหาว่ายอมแพ้ต่ออังกฤษใน สงครามอังกฤษ–พม่าครั้งที่สาม

 เบื้องหลัง 
กินหวุ่นมินจีเกิดเมื่อวันที่ 3 กุมภาพันธ์ ค.ศ. 1822 มีชื่อเมื่อแรกเกิดว่า หม่องชิน เป็นบุตรชายของอูโม ทหารชั้นผู้น้อยในกองทัพซึ่งตามธรรมเนียมแล้วเขาต้องเป็นทหารตามบิดาแต่เขาได้หนีการเกณฑ์ทหาร โดยออกบวชเป็นภิกษุมีฉายาทางธรรมว่า อโลกา ต่อมาได้ย้ายไปอยู่ที่เมือง อมรปุระ และจำพรรษาอยู่ที่อารามบากะยา
# ดูวาร์ตึ ฟือร์นังดึช
ดูวาร์ตึ ฟือร์นังดึช (คริสต์ศตวรรษที่ 16) เป็นนักการทูตและนักสำรวจชาวโปรตุเกส และเป็นชาวยุโรปคนแรกที่เข้ามาเจริญสัมพันธไมตรีในสยามเมื่อ ค.ศ. 1511 เขาเดินทางเข้ามาเพื่อปฏิบัติภารกิจทางการทูตที่อาณาจักรอยุธยา (ราชอาณาจักรสยาม) หลังจากที่โปรตุเกสเข้าพิชิตมะละกา

 ประวัติ 
ดูวาร์ตึ ฟือร์นังดึช เป็นกะลาสีชาวโปรตุเกส เกิดในช่วงปลายคริสต์ศตวรรษที่ 15 ฟือร์นังดึชเป็นคริสเตียนใหม่ซึ่งเป็นคำเรียกบุคคลที่สืบเชื้อสายมัวร์หรือยิวในสมัยนั้นHALIKOWSKI-SMITH, STEFAN. "'The Friendship of Kings Was in the Ambassadors': Portuguese Diplomatic Embassies in Asia and Africa during the Sixteenth and Seventeenth Centuries." Portuguese Studies 22, no. 1 (2006): 101-34. Accessed December 20, 2020. http://www.jstor.org/stable/41105256. ในช่วงต้นคริสต์ทศวรรษ 1500 ฟือร์นังดึชเดินทางไปมะละกาในฐานะส่วนหนึ่งของการเดินเรือครั้งแรกของดีโยกู ลอปึช ดึ ซึไกรา ในเดือนกันยายน ค.ศ. 1509Manuel Teixeira, The Portuguese missions in Malacca and Singapore (1511-1958), Agência Geral do Ultramar, 1963 pp. 38, 54Asian review, Volume 13 by Čhulālongkō̜nmahāwitthayālai. Sathāban ʻĒchīasưksā, p.39 เมื่อเหล่ากะลาสีเริ่มกังวลว่าการเดินทางครั้งนี้จะทำให้กลับโปรตุเกสช้าลง กะลาสีหลายคนจึงพยายามบังคับดึ ซึไกรา ให้นำเรือกลับบ้าน หลังแผนการทำลายการสำรวจล้มเหลว ฟือร์นังดึชเป็นหนึ่งในชาวโปรตุเกสสิบเก้าคนที่ถูกจับที่มะละกา ด้วยอุปนิสัยที่เป็นมิตรทำให้เขารอดพ้นจากชะตากรรมของผู้สมรู้ร่วมคิดคนอื่น ๆ เขาร่วมกับรุย ดึ อาราอูฌู รวบรวมความรู้เกี่ยวกับวัฒนธรรมของภูมิภาค และกลายเป็นทูตของอาฟงซู ดึ อัลบูแกร์กึ ในช่วงนั้นเขาได้เรียนรู้ภาษามลายูอยู่บ้าง

ใน ค.ศ. 1511 ชาวโปรตุเกสพิชิตมะละกา เมื่อรู้ว่าราชอาณาจักรสยามก็อ้างสิทธิ์ดินแดนในมะละกา อัลบูแกร์กึจึงส่งฟือร์นังดึชพร้อมคณะผู้แทนทางทูตไปยังราชสำนักของสมเด็จพระรามาธิบดีที่ 2 เพื่ออธิบายว่าเหตุใดโปรตุเกสถึงยึดมะละกา เพื่อแสดงอำนาจของจักรวรรดิโปรตุเกส และเพื่อเริ่มความสัมพันธ์ทางการค้าระหว่างโปรตุเกสกับอยุธยาChakrabongse, C., 1960, Lords of Life, London: Alvin Redman Limited เขาถูกส่งไปพร้อมกับกัปตันชาวจีนสองคนและกลายเป็นชาวยุโรปคนแรกที่เดินทางมาถึงสยาม โดยเขาประสบความสำเร็จในการสถาปนาความสัมพันธ์ฉันมิตรระหว่างราชอาณาจักรโปรตุเกสกับราชอาณาจักรสยาม แล้วกลับมาพร้อมทูตสยามซึ่งนำของขวัญและจดหมายมาให้แก่อัลบูแกร์กึและถวายแด่พระมหากษัตริย์โปรตุเกสDonald Frederick Lach, Edwin J. Van Kley, "Asia in the making of Europe", pp. 520-521, University of Chicago Press, 1994,  ห้าปีหลังจากการติดต่อครั้งแรกนั้น อยุธยาและโปรตุเกสบรรลุข้อตกลงทำสนธิสัญญาที่อนุญาตให้โปรตุเกสเข้ามาค้าขายในอาณาจักรได้
# สังคมไร้เงินสด
สังคมไร้เงินสด  เป็นคำอธิบายภาวะทางเศรษฐกิจที่ธุรกรรมทางการเงินมิได้ดำเนินการด้วยเงินในรูปธนบัตรหรือเหรียญที่จับต้องได้ แต่เป็นการโอนสารสนเทศดิจิทัล (ปกติเป็นตัวแทนอิเล็กทรอนิกส์ของเงิน) ระหว่างภาคีผู้ทำธุรกรรม ธุรกรรมไร้เงินสดสามารถเกิดขึ้นได้โดยใช้เงินตราดิจิทัลอย่างบิตคอยน์ 

มโนทัศน์ดังกล่าวมีการอภิปรายการกว้างขวาง โดยเฉพาะอย่างยิ่งเนื่องจากโลกกำลังเผชิญการใช้วิธีการดิจิทัลบันทึก จัดการ และแลกเปลี่ยนเงินในการค้า การลงทุนและชีวิตประจำวันอย่างรวดเร็วเพิ่มขึ้นในหลายส่วนของโลก และธุรกรรมซึ่งเดิมต้องใช้เงินสดปัจจุบันใช้วิธีอิเล็กทรอนิกส์แทนhttps://www.theguardian.com/business/2016/jun/04/sweden-cashless-society-cards-phone-apps-leading-europeUK moves towards cashless society ปัจจุบันบางประเทศตั้งข้อจำกัดธุรกรรมและค่าธุรกรรมขั้นสูงที่สามารถชำระด้วยวิธีนอกเหนือจากอิเล็กทรอนิกส์ได้ตามกฎหมาย
# โบอัก
โบอัก มีชื่อทางการว่า เทศบาลโบอัก  เป็นเทศบาลระดับที่หนึ่ง และเป็นเมืองศูนย์กลางของจังหวัดมารินดูเก ประเทศฟิลิปปินส์ โดยในปี ค.ศ. 2015 มีประชากร 54,730 คน โดยมีย่านธุรกิจที่สำคัญในเขตบารังไกย์ซันมีเกล, มูรัลโลน และเมอร์คาโด เป็นที่ตั้งของสำนักงานและสถานศึกษาหลายแห่ง

 การขนส่ง 
thumbnail|left|ท่าเรือไลย์ไลย์
 รถโดยสารประจำทาง เชื่อมต่อระหว่างโบอักกับเกซอนซิตีและมากาตี ผ่านทางเรือข้ามฟาก
 รถจี๊ปนีย์ เชื่อมต่อกับเทศบาลใกล้เคียง
 รถสามล้อ

สะพานบิกลัง-อาวา เป็นสะพานที่ยาวที่สุดในจังหวัด เชื่อมต่อระหว่างบารังไกย์ตัมปุส และบารังไกย์บันตัด

 เมืองฝาแฝด 
  ตายาบัส, จังหวัดเกซอน, ประเทศฟิลิปปินส์
# ปล้นมหากาฬ
ปล้นมหากาฬ  เป็นภาพยนตร์อเมริกันในปี 2013 แนวแอคชั่น กำกับโดย เทย์เลอร์ แฮ็คฟอร์ด นำแสดงโดย เจสัน สเตธัม, เจนนิเฟอร์ โลเปซ, ไมเคิล ชิคลิส, บ็อบบี แคนนาเวล, นิค โนลเต้

เนื้อเรื่องย่อ
พาร์คเกอร์ ถือเป็นมือหนึ่งในเรื่องการโจรกรรม เขามีทั้งไหวพริบและฝีมือการต่อสู้ และยังเชี่ยวชาญในเรื่องการวางแผนปล้นที่ไม่มีใครคาดคิด สิ่งเดียวที่เขาต้องการก็คือลูกมือที่เชื่อใจได้ อย่างไรก็ตามการโจรกรรมครั้งล่าสุดของเขากลับไม่เป็นอย่างที่คาด เมื่อ พาร์คเกอร์ ตัดสินใจทำงานร่วมกับ มีแลนเดอร์ หัวหน้าแก๊งค์มาเฟีย ที่ตัดสินใจหักหลังเขาหลังจากจบงาน และปล่อยให้ พาร์คเกอร์ นอนรอความตายอยู่ข้างถนน หลังจากที่ พาร์คเกอร์ เอาตัวรอดจากความตายมาได้อย่างหวุดหวิด เขาก็มีเป้าหมายในการล้างแค้นกลุ่มคนที่หักหลังเขา โดยเขาก็ไล่ตามจนมาถึงปาล์มบีช โดยปลอมตัวเป็นเศรษฐีจากเท็กซัสที่กำลังหาซื้อบ้าน ซึ่งก็ทำให้เขาได้รู้จักกับ เลสลี่ นายหน้าอสังหาริมทรัพย์ที่กำลังมีปัญหาเรื่องหนี้สิน ด้วยความช่วยเหลือของเธอ พาร์คเกอร์ ก็ได้ล่วงรู้ถึงแผนการปล้นเครื่องเพชรมูลค่ากว่า 50 ล้านเหรียญของ มีแลนเดอร์ ซึ่งก็ทำให้เขาตัดสินใจที่จะซ้อนแผนปล้นอีกที เพื่อล้างแค้นในสิ่งที่พวกมันได้ทำกับเขา

 นักแสดง 
 เจสัน สเตธัม รับบท ปาร์คเกอร์/ เดเนียล ปาร์มิตต์
 เจนนิเฟอร์ โลเปซ รับบท เลสลี่ ร็อดเจอร์
 ไมเคิล ชิคลิส รับบท มีแลนเดอร์
 บ็อบบี แคนนาเวล รับบท เจค เฟอร์แนนเดซ
 บ็อบบี แคนนาเวล รับบท คาร์ลสัน
 นิค โนลเต้ รับบท เฮอร์ลีย์ 
 คลิฟตัน คอลลินส์ จูเนียร์ รับบท รอส
 แพตตี ลูโปน รับบท แอสเซนเชียน
 การ์โลส คาร์รัสโก รับบท นอร์ท
 มิคาห์ เอ. ฮาว์พแมน รับบท ออกัส ฮาร์ดวิค
 เอมมา บูธ รับบท แคลร์
 Nick Nolte as Hurley
 ดาเนียล เบิร์นฮาร์ด รับบท ครูล
 แด็กซ์ ริกส์
 บิลลี สลัตเทอร์ รับบท เบ็น
# อู๋ซิน จอมขมังเวทย์
อู๋ซิน จอมขมังเวทย์   เป็นละครโทรทัศน์ที่ที่สร้างขึ้นในปี ค.ศ. 2015 นำแสดงโดย เอลวิส ฮัน, จีน่า จิน, เซบริน่า เฉิน, จาง รั่วหยุน, เอียน หวัง, สุย หยงเหลียง และยังมีนักแสดงชาวไทยไปร่วมแสดงด้วยคือ ไมค์ ดิ แองเจลโล่ ออกอากาศทางช่อง 3 แฟมิลี ในไทย

เนื้อเรื่องย่อ
อู๋ซิน...ไม่รู้ว่าตนเองมาจากที่ใด  และก็ไม่รู้ว่าจะไปที่ใด โดยพเนจรท่ามกลางเวลาที่ไร้ขอบเขตและไม่มีที่สิ้นสุด  อู๋ซินนั้นด้านหนึ่งต้องเผชิญเหตุการณ์มากมาย ด้านหนึ่งต้องเผชิญกับความรัก เพื่อไขว่คว้าหาความรัก รัชสมัยของถงจื้อฮ่องเต้ อู๋ซินพาหญิงคนรักซ่อนตัวอยู่ในป่า  แต่เมื่อเปลี่ยนแปลงการปกครองเป็นสาธารณรัฐหญิงคนรักก็แก่ตาย  และด้วยความที่ยากจน เพื่อที่มีชีวิตต่อไป อู๋ซินจำเป็นต้องสวมรอยเป็นหลวงจีนอาศัยอยู่ในเมืองแห่งหนึ่ง ดำรงชีวิตอยู่ต่อไป...

นักแสดงนำ

นักแสดงหลัก
เอลวิส ฮัน รับบท อู๋ ซิน
จีน่า จิน รับบท หลี่ หยูหยา
เซบริน่า เฉิน รับบท หยู ฉีหลัว
จาง รั่วหยุน รับบท จาง เซียนจง
เอียน หวัง รับบท กู่ ซ่วนอู๋
ไมค์ ดิ แองเจลโล่ รับบท ไป๋ หลิวหลี่
สุย หยงเหลียง รับบท ฉู เสินฉี

นักแสดงรอง
อี้ หนิง รับบท แม่บ้านของหยู ฉีหลัว/ผีผมยาว
คง เหลียนซุน รับบท มิสเตอร์ซู่
ซื่อ เสี่ยวฉิน รับบท มิสซู่
หวัง ฉุนหยวน รับบท หวง ต้าเซียน
กง ฟางหมิน รับบท มิสเตอร์หยู
ลิลลี่ หยวน รับบท มิสหยู
หม่า เซียงอี้ รับบท ภรรยาคนที่ 8 ของจาง เซียนจง
โป๋ หง รับบท แม่ของต้วน ซานเหลียง
มิกุ จาง รับบท ต้วน ซานเหลียง
อู๋ เหลียนเจิ้ง รับบท พ่อของหลี่ หยูฟา
หวัง ฉวง รับบท อู๋ เซี่ยวซู่
เจ้า เคอ รับบท มิสอู๋
เจียง จงเว่ย รับบท ไป่ เหวินหลิว

 เพลงประกอบ
# วีรชนบนเส้นทางปฏิวัติ
วีรชนบนเส้นทางปฏิวัติ หรือ เบ้าหลอมวีรชน (, Kak zakalyalas' stal) เป็นนวนิยายแนวสัจนิยมสังคมนิยม ประพันธ์โดย นีโคไล ออร์ตรอฟสกี (1904–1936) โดยที่ ปาเวล ("ปาฟคา") คอร์ชากิน เป็นตัวละครหลักของนวนิยายนี้

เนื้อหาของนวนิยายเป็นการสมมติจากอัตชีวประวัติของออร์ตรอฟสกี ในชีวิตจริงพ่อของออร์ตรอฟสกี เสียชีวิตและแม่ของเขาทำงานเป็นคนทำอาหาร ขณะที่เขาเข้าร่วมสงครามกับกองทัพแดง เขาสูญเสียตาข้างขวาจากกระสุนปืนใหญ่ในระหว่างสงคราม
 ตัวละคร 
 ปาเวล คอร์ชากิน – ตัวเอกของนวนิยายเรื่องนี้ เขาร่วมรบกับบอลเชวิกในช่วงสงครามกลางเมือง (1918–1921) เขาเป็นหัวเรือหลักของวีรชนแห่งสัจนิยมสังคมนิยมเชิงบวก
 โทเนีย โทอูมาโนวา''' – คนรักของปาเวลในช่วงวัยรุ่น โทเนีย และ ปาเวล กลายเป็นเพื่อนที่ดีหลังจากพบกันครั้งแรก ซึ่งต่อมาพัฒนาเป็นความสนิทสนม ถึงแม้ว่าจะเกิดจากครอบครัวที่ร่ำรวยและมีอิทธิพล โทเนียก็ปฏิบัติกับทุกคนอย่างเท่าเทียมกันไม่เหมือนเพื่อนของเธอที่มีปฏิสัมพันธ์กับเด็กคนอื่น ๆ ในครอบครัวที่มีชื่อเสียง อย่างไรก็ตามความคิตนี้ก็เปลี่ยนไปเมื่อโตขึ้น ขณะที่เธอเริ่มตระหนักถึงลักษณะและสถานะทางสังคมของผู้อื่นมากขึ้น
 ประวัติการตีพิมพ์ 
ภาคที่หนึ่งของ วีรชนบนเส้นทางปฏิวัติ ถูกตีพิมพ์ในปี 1932 ในนิตยสาร Molodaya Gvardiya ภาคที่สองของนวนิยายถูกตีพิมพ์ลงในนิตรสารเล่มเดียวกันตั้งแต่เดือน มกราคม ถึงเดือน พฤษภาคม 1934  นวนิยายเรื่องนี้ได้รับการตีพิมพ์ในปี 2479 รูปแบบหนังสือมีการแก้ไขอย่างหนักซึ่งให้สอดคล้องกับแนวคิดสัจนิยมสังคมนิยม ในรูปแบบชุดนั้นออร์ตรอฟสกีได้อธิบายบรรยากาศที่ตึงเครียดของบ้านของปาเวล ความทุกข์ทรมานของเขาเมื่อเขากลายเป็นคนทุพพลภาพ การยุติความสัมพันธ์กับภรรยาของเขา และการแยกทางกันของพวกเขา แต่ทั้งหมดนี้ถูกตัดออกไปในปี 2479 และในนวนิยายฉบับต่อมาA History of Soviet Literature, pgs 43–44, Vera Alexandrova, Doubleday, 1963.

ใน  วีรชนบนเส้นทางปฏิวัติ  ฉบับแปลเป็นภาษาญี่ปุ่นแปลโดย Ryokichi Sugimoto ผู้ซึ่งถูกตัดสินว่าเป็น "สายลับ" และถูกประหารชีวิตหลังจากลักลอกข้ามชายแดนโซเวียตพร้อมกับ Yoshiko Okada ภรรยาของเขาซึ่งเป็นนักแสดงที่มีชื่อเสียง ในความหวังในการพบกับ Vsevolod Meyerhold และ มีส่วนร่วมในการสร้างโรงละครสังคมนิยม«Как закалялась сталь», роман на японском языке. Токио, изд. «Наука»

 การดัดแปลง 
ในสหภาพโซเวียต วีรชนบนเส้นทางปฏิวัติ ได้รับการดัดแปลงเป็นภาพยนตร์ทั้งหมด 3 ครั้งดังนี้:
 How the Steel Was Tempered ปี 1942 ผลิตโดย เคียฟฟิล์มสตูดิโอ และ อาชกาบัตฟิล์มสตูดิโอ
 Pavel Korchagin ปี 1956 (คอร์ชากินถูกรับบทโดย วาซีลี ลาโนวอย) ผลิตโดย สตูดิโอภาพยนตร์เรื่องยาวเคียฟ
 How the Steel Was Tempered  ปี 1973 (ซีรีส์โทรทัศน์ มีทั้งหมด 6 ตอน คอร์ชากินถูกรับบทโดย Vladimir Konkin) ผลิตโดย สตูดิโอภาพยนตร์ที่ตั้งชื่อตามอะเลคซันดร์ โดวเจนโค

ในประเทศจีน นวนิยายได้รับการดัดแปลงเป็นซีรีส์โทรทัศน์เรื่องเดียวกันในปี 2000 มีทั้งหมด 20 ตอน ซึ่งนักแสดงทั้งหมดมาจากประเทศยูเครน โดยที่ผู้รับบทคอร์ชากินในเวอร์ชันภาษาจีนคือ อันเดรย์ ซามิมีน
# จังหวัดโอเรียนตัลมินโดโร
จังหวัดโอเรียนตัลมินโดโร (,) เป็นจังหวัดบนเกาะมินโดโร เขตมีมาโรปา ประเทศฟิลิปปินส์ อยู่ห่างจากมะนิลาไปทางตะวันตกเฉียงใต้  มีอาณาเขตติดต่อกับช่องแคบเกาะเวิร์ดและจังหวัดบาตังกัสทางทิศเหนือ ติดกับจังหวัดมารินดูเก, เกาะแมสเตรเดอคัมโป, ช่องแคบตาบลาส และจังหวัดโรมโบลนทางทิศตะวันออก ติดกับเกาะเซมีราราและเกาะคาลูยา จังหวัดอันตีเก ทางทิศใต้ และติดกับจังหวัดโอกซีเดนตัลมินโดโรทางทิศตะวันตก เมืองศูนย์กลางประจำจังหวัดคือคาลาปัน

โอเรียนตัลมินโดโรเป็นหนึ่งในจุดหมายปลายทางของการท่องเที่ยวเชิงอนุรักษ์ ซึ่งในปี ค.ศ. 2005 ฟิลิปปินส์ได้กลายเป็นศูนย์กลางความหลากหลายของปลาทะเล และมีระบบนิเวศทางทะเลที่มีความหลากหลายมากที่สุดในโลก ซึ่งถูกค้นพบโดยนักชีววิทยาชาวอเมริกัน เคนต์ คาร์เพนเทอร์ และวิกเตอร์ สปริงเกอร์ ชนิดเฉพาะถิ่นถูกค้นพบในช่องแคบเกาะเวิร์ดระหว่างเกาะมินโดโรกับเกาะลูซอน โดยช่องแคบแห่งนี้มีสิ่งมีชีวิตประมาณ 2,983 สายพันธุ์ในปี ค.ศ. 2005

ยูเนสโกประกาศให้เปอร์โตกาเลรา แหล่งสงวนทางชีวภาพ ให้อยู่ในแผนการทางชีวภาพในคริสต์ทศวรรษ 1970 ส่วนช่องแคบเกาะเวิร์ด อยู่ที่ปลายของสามเหลี่ยมปะการัง (ฟิลิปปินส์, อินโดนีเซีย, มาเลเซีย) ซึ่งเป็นศูนย์กลางความหลากหลายทางชีวภาพในทะเล